III CONVOCATÒRIA DE LA UNIVERSITAT D'ALACANT PER A FINANÇAR ACTIVITATS D'INVESTIGACIÓ ORIENTADES AL DESENVOLUPAMENT HUMÀ I QUE IMPULSEN ELS OBJECTIUS DE DESENVOLUPAMENT SOSTENIBLE EN PAÏSOS INCLOSOS EN EL IV PLA DIRECTOR DE LA COOPERACIÓ VALENCIANA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5717)
  + [Valencià](/va/acuerdo/5717)






Selector de idioma

Leer

* [Español](/es/acuerdo/5717)
* [Valencià](/va/acuerdo/5717)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





III CONVOCATÒRIA DE LA UNIVERSITAT D'ALACANT PER A FINANÇAR ACTIVITATS D'INVESTIGACIÓ ORIENTADES AL DESENVOLUPAMENT HUMÀ I QUE IMPULSEN ELS OBJECTIUS DE DESENVOLUPAMENT SOSTENIBLE EN PAÏSOS INCLOSOS EN EL IV PLA DIRECTOR DE LA COOPERACIÓ VALENCIANA[Butlletí Oficial Universitat d'Alacant](/ca/Publicacion)
=================================================================================================================================================================================================================================================================================================================

Secretaria General

Butlletí Oficial Universitat d'Alacant





III CONVOCATÒRIA DE LA UNIVERSITAT D'ALACANT PER A FINANÇAR ACTIVITATS D'INVESTIGACIÓ ORIENTADES AL DESENVOLUPAMENT HUMÀ I QUE IMPULSEN ELS OBJECTIUS DE DESENVOLUPAMENT SOSTENIBLE EN PAÏSOS INCLOSOS EN EL IV PLA DIRECTOR DE LA COOPERACIÓ VALENCIANA

Data d'aprovació
:   26/02/2020

Data de publicació
:   26/02/2020

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5717.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5717)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5717)
  + [Compartir acuerdo en 

    X](https://twitter.com/intent/tweet?via=UA_Universidad&text=III CONVOCATÒRIA DE LA UNIVERSITAT D'ALACANT PER A FINANÇAR ACTIVITATS D'INVESTIGACIÓ ORIENTADES AL DESENVOLUPAMENT HUMÀ I QUE IMPULSEN ELS OBJECTIUS DE DESENVOLUPAMENT SOSTENIBLE EN PAÏSOS INCLOSOS EN EL IV PLA DIRECTOR DE LA COOPERACIÓ VALENCIANA&url=https://www.boua.ua.es/va/acuerdo/5717)

**Títol:** III CONVOCATÒRIA DE LA UNIVERSITAT D'ALACANT PER A FINANÇAR ACTIVITATS D'INVESTIGACIÓ ORIENTADES AL DESENVOLUPAMENT HUMÀ I QUE IMPULSEN ELS OBJECTIUS DE DESENVOLUPAMENT SOSTENIBLE EN PAÏSOS INCLOSOS EN EL IV PLA DIRECTOR DE LA COOPERACIÓ VALENCIANA

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** dimecres, 26 de febrer de 2020

III CONVOCATÒRIA DE LA UNIVERSITAT D'ALACANT PER A FINANÇAR ACTIVITATS D'INVESTIGACIÓ ORIENTADES AL DESENVOLUPAMENT HUMÀ I QUE IMPULSEN ELS OBJECTIUS DE DESENVOLUPAMENT SOSTENIBLE EN PAÏSOS INCLOSOS EN EL IV PLA DIRECTOR DE LA COOPERACIÓ VALENCIANA

Preàmbul.

La Universitat d'Alacant, després de la irrupció del nou escenari que plantegen els Objectius de Desenvolupament Sostenible (ODS), - aprovats l'any 2015 en la 69 Assemblea General de les Nacions Unides, en el marc de l'Agenda 2030 - ha iniciat un procés de reflexió estratègica sobre la integració dels citats objectius en la nostra Universitat. Aquesta tasca implica abordar els ODS de manera transversal en les polítiques universitàries i integrar l'agenda 2030 en els seus diferents àmbits d'acció: la formació, la investigació i l'extensió universitària.

La Universitat d'Alacant i les institucions de la Generalitat Valenciana amb competències en Cooperació Universitària al Desenvolupament comparteixen, de manera col·lectiva, el procés de reflexió sobre quines implicacions tenen els ODS en la Cooperació Internacional i la manera d'abordar els canvis a introduir en el sistema universitari per a poder incorporar-los. En conseqüència, participar en la generació d'aquest nou model de Desenvolupament que proposa l'Agenda 2030 es converteix en un repte, però també en una oportunitat; en una guia per a la transformació de les polítiques universitàries, les seues estructures organitzatives i les seues dinàmiques internes.

Per tal motiu, la Universitat d'Alacant, a través del seu Vicerectorat de Relacions Internacionals i amb el patrocini de la Conselleria de Participació, Transparència, Cooperació i Qualitat Democràtica de la Generalitat Valenciana , ha dissenyat la present convocatòria per a finançar activitats d'investigació orientades al desenvolupament humà en països del IV Pla Director de la Cooperació Valenciana.

Aquesta convocatòria pretén ser una de les eines de la Universitat d'Alacant, en el marc del seu compromís per a la consecució dels citats ODS.

1. Objecte.

Ajudes econòmiques per import de 5.000 € per a finançar activitats d'investigació orientades al desenvolupament humà (estudis sobre participació, apoderament, sostenibilitat, transferència de tecnologia innovadora i de responsabilitat investigadora, etc.) en països del IV Pla Director de la Generalitat Valenciana , lligades a la Cooperació Internacional al Desenvolupament, en el marc de la consecució dels Objectius de Desenvolupament Sostenible.

No són finançables en aquesta convocatòria les activitats científiques sense aquesta perspectiva.

2. Marc pressupostari i legal.

2.1. Els crèdits destinats a la present convocatòria s'executaran amb càrrec a les aplicacions orgàniques 5160 4B.00.06 (24.000 €) i 5160 2E.00.17 (16.000 €) adscrites al Servei de Relacions Internacionals i assignats des del pressupost del Vicerectorat de Relacions Internacionals de la UA.

2.2. La dotació màxima a assignar en aquesta convocatòria és de quaranta mil euros (40.000 €) i està supeditada a la disponibilitat de liquiditat de la UA.

2.3. L'ajuda assignada a cada projecte s'ajustarà en els seus principis i procediment a allò que disposa la Llei 38/2003, de 17 de novembre, General de Subvencions i el seu reglament de desenvolupament, aprovat per Reial Decret 887/2006, de 21 de juliol; pel que es preveu en l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació de la Generalitat Valenciana , per la qual s'estableixen les bases reguladores per a la concessió de subvencions en matèria de cooperació al desenvolupament i a les regulacions, requisits i termes establits per les normes de funcionament intern de la UA, a més d’allò que aquesta convocatòria estableix.

2.4. Aquesta convocatòria compta amb finançament de la Conselleria de Participació, Transparència, Cooperació i Qualitat Democràtica de la Generalitat Valenciana , en el marc del conveni de cooperació signat amb la Universitat d'Alacant el 27 de setembre de 2019.

3. Sol·licitants i persones beneficiàries de l'ajuda.

3.1. Podrà sol·licitar aquesta ajuda el personal docent i investigador doctor a temps complet de la UA que complisca amb l'objecte de la convocatòria.

3.2. Podrà participar de l'ajuda qualsevol membre de l'equip que participe en les activitats previstes. També podran beneficiar-se aquells becaris o becàries que col·laboren en l'activitat amb el format de pràctiques curriculars o extracurriculars, en els termes establits en l'article quatre de les presents bases.

3.3. La persona sol·licitant i la resta dels membres de l'equip no podran participar en més d'un projecte d'aquesta mateixa convocatòria.

4. Quanties i conceptes finançables.

4.1. La quantia de l'ajuda és de 5.000 € per activitat seleccionada, amb un màxim de 8 ajudes. En el cas que la Comissió de Selecció concedira un nombre menor d'ajudes, el romanent es prorratejarà entre cadascuna de les concedides fins a esgotar-lo.

4.2. Són conceptes finançables:

4.2.a) Beques de pràctiques per a alumnat de grau, màster o doctorat que participe en l'activitat d'investigació subvencionada. La selecció es realitzarà mitjançant els procediments de concurrència competitiva regulats per la Universitat d'Alacant.

4.2.b) Estades curtes en les institucions vinculades a l'activitat objecte de la subvenció, de membres de l'equip de la UA. En el formulari de sol·licitud haurà de motivar-se la necessitat de l'estada, aportant una carta d'invitació de la institució de destinació on s'especifique l'activitat a realitzar, la duració de l'estada i el programa a desenvolupar. A l'efecte d'aquesta convocatòria, l'estada curta cobreix el cost del desplaçament, allotjament i la manutenció.

4.2.c) Estades curtes en la UA de membres de l'equip de les contraparts vinculats a l'activitat objecte de la subvenció. En el formulari de sol·licitud haurà de motivar-se la necessitat de l'estada en la UA, la seua duració i el programa de treballs a realitzar. A l'efecte d'aquesta convocatòria, l'estada curta cobreix el cost del desplaçament, allotjament i la manutenció.

4.2.d) Material fungible i serveis tècnics vinculats a l'activitat objecte de finançament. Inclou la despesa de publicacions, tesis i elaboració i difusió de materials, així com la despesa corrent necessària per a la realització de l'activitat.

4.3. No es financen els següents conceptes:

- Les retribucions de personal fix vinculat estatutària o contractualment a la UA, les despeses protocol·làries i les despeses corresponents a mobiliari o adquisició de béns o equips inventariables.

- L'autofacturació de serveis tècnics prestats per la Universitat d'Alacant.

- El pagament a ponents o conferenciants.

5. Comissió d'Avaluació.

5.1. La Comissió d'Avaluació té com a competència l'estudi de la idoneïtat de les activitats d'investigació orientades al desenvolupament humà presentades, la seua vinculació amb la Cooperació Universitària al Desenvolupament i la seua relació amb els ODS, així com la valoració dels mèrits presentats.

5.2. Estarà presidida pel vicerector o vicerectora amb competències en relacions internacionals. Actuaran com a vocals el vicerector o vicerectora amb competències en investigació o persona en qui delegue, el director o directora del Secretariat de Projecció Internacional i Cooperació i el director o directora del Servei de Relacions Internacionals. Actuarà com a secretari o secretària, el subdirector o subdirectora de Cooperació Universitària al Desenvolupament.

5.3. La persona que presidisca, en cas d'absència, podrà delegar en el o la vocal que determine.

6. Criteris d'avaluació.

Les sol·licituds es valoraran segons els següents criteris:

Primer. Mèrits de la investigadora o investigador sol·licitant. Màxim 6 punts.

Es calcularà multiplicant per 6 el coeficient investigador del Pla d'Ordenació Integral (POI) de la persona sol·licitant, en el moment de publicar aquesta convocatòria.

Segon. Afinitat de l'activitat d'investigació amb les enumerades a continuació i l'aplicació de les quals tinga impacte directe en alguns dels països inclosos en el IV Pla Director de la Cooperació Valenciana : Màxim 6 punts.

Cada activitat es valorarà tenint en compte únicament un dels 4 subcriteris (a, b, c o d) i en el seu cas, se sumarà el subcriteri e).

a) Per activitats d'investigació orientades al desenvolupament humà que tinguen com a objectiu la lluita contra la pobresa i la fam, la salut i prevenció de malalties i l'apoderament de grups vulnerables. 5 punts.

b) Per activitats d'investigació orientades al desenvolupament humà que tinguen per objecte la pau i la justícia; investigacions o estudis sobre violència sexual o de qualsevol altra índole, inclusió social, l'enfortiment de l'Estat de Dret (necessitats jurídiques, tècniques, etc.) i la defensa dels Drets Humans. 4 punts.

c) Per activitats d'investigació orientades al desenvolupament humà que tinguen com a objectiu la protecció del medi ambient i la lluita contra el canvi climàtic: investigacions sobre millora de l'eficiència hídrica o sanitària, millora dels ecosistemes marins i costaners, ús sostenible dels ecosistemes terrestres, etc. 3 punts.

d) Per activitats que tinguen com a objectiu la millora de la planificació i gestió urbana: investigacions sobre inclusió i participació en entorns urbans, millora d'assentaments i urbanisme sostenible. 2 punts.

e) Per activitats que proposen investigacions incloses en els quatre punts anteriors, però que es realitzen en xarxa amb participació de dos o més investigadors pertanyents a institucions de països inclosos en el IV Pla Director. 1 punt.

7. Resolució del procediment.

7.1. La Comissió d'Avaluació, en el termini màxim de tres mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades.

7.2. Transcorregut el termini màxim per a resoldre sense que s'haja produït resolució expressa, les persones interessades entendran desestimades les seues pretensions per silenci administratiu.

8. Formalització de sol·licituds.

8.1. Es podran presentar sol·licituds des de l'endemà a la seua publicació en el BOUA fins al 31 de març de 2020, inclusivament.

8.2. Les sol·licituds es dirigiran al Servei de Relacions Internacionals, Subdirecció de Cooperació Universitària al Desenvolupament de la UA, a través del Registre General de la UA o de qualsevol altre procediment establit en la Llei 39/2015, d'1 d'octubre, del Procediment Administratiu Comú de les Administracions Públiques.

8.3. Les sol·licituds es formalitzaran exclusivament a través del formulari establit per a aquesta convocatòria. Serà exclòs qualsevol projecte que incomplisca aquest supòsit.

9. Documentació a presentar.

9.1. Formulari de sol·licitud del projecte. El document pot descarregar-se en el següent enllaç:

<https://sri.ua.es/va/cooperacion/convocatorias/convocatoria-projectes-investigacio-i-ods.html>

9.2. El Servei de Relacions Internacionals es reserva el dret a reclamar la informació suplementària que considere oportuna per a aclarir o detallar el contingut de les propostes presentades.

En aplicació de la nova redacció del art.28 de la Llei 39/2015, d'1 d'octubre, del Procediment Administratiu Comú de les Administracions Públiques, els interessats tenen dret a no aportar documents que ja es troben en poder de l'administració actuant o hagen sigut elaborats per qualsevol altra administració. Si no es presentara algun d'aquests documents, la UA el reclamarà a la unitat administrativa corresponent. Si en deu dies no l’hagueren rebut, s'informarà a l'interessat que pot aportar-lo o esperar a la seua remissió per l'òrgan competent.

10. Gestió Administrativa de l'ajuda econòmica.

10.1. La gestió econòmica dels projectes que obtinguen finançament es realitzarà des del Servei de Relacions Internacionals, Subdirecció de Cooperació Universitària al Desenvolupament. Qualsevol compra, reserva o pagament realitzat fora d'aquest àmbit no es finançarà a través de l'ajuda concedida.

10.2. S'aplicarà el Decret 64/2011, de 27 de maig, sobre indemnitzacions per raó del servei per al càlcul de dietes.

11. Període d'execució.

El termini d'inici de l'execució de les activitats començarà l'endemà de la publicació de la Resolució de Concessió en la pàgina Web del Servei de Relacions Internacionals de la UA i finalitzarà el 31 de desembre de 2020. De manera excepcional, el Vicerectorat amb competència en Relacions Internacionals, a proposta del Servei de Relacions Internacionals, podrà ampliar el termini en els termes que estableix el conveni de col·laboració amb la Generalitat Valenciana de 27 de setembre de 2019, en el seu article nové.

12. Notificació.

Les notificacions d'actes relacionats amb la present convocatòria es publicaran en la pàgina web del Servei de Relacions Internacionals, Subdirecció de Cooperació Universitària al Desenvolupament, en aplicació de l'article 45 de la Llei 39/2015, d'1 d'octubre, del Procediment Administratiu Comú de les Administracions Públiques (BOE de 2 d'octubre de 2015).

13. Obligacions de les persones adjudicatàries.

13.1. Les persones adjudicatàries hauran d'acceptar expressament l'ajuda concedida, en el termini de 10 dies hàbils, a comptar des de l'endemà de la notificació de la resolució de concessió.

13.2. Realitzar l'activitat objecte de l'ajuda en el termini màxim establit en l'article 11 de les presents bases.

13.3. Presentar un informe final sobre l'activitat realitzada, en el termini màxim de 15 dies des de la finalització de l'activitat subvencionada.

13.4. Incloure el logotip oficial de la Conselleria de Participació, Transparència, Cooperació i Qualitat Democràtica de la Generalitat Valenciana en qualsevol acte publicitari de l'activitat objecte de l'ajuda o del material de difusió de les activitats programades.

13.5. Incloure el logotip oficial de la Universitat d'Alacant en qualsevol acte publicitari de l'activitat objecte de l'ajuda o del material de difusió de les activitats programades.

14. Protecció de dades de caràcter personal.

De conformitat amb allò que disposa el Reglament General de Protecció de Dades -Reglament (UE) 2016/679, de 27 d'abril i altra normativa que resulte d'aplicació, l'informem que les dades personals aportades en la seua sol·licitud, així com aquells continguts en la documentació que l'acompanye, seran objecte de tractament per la Universitat d'Alacant, amb seu en Carretera Sant Vicent del Raspeig, s/n - 03029, Sant Vicent del Raspeig - Alacant. La Gerència de la UA

[erqoxbsz@ek.bi](mailto:egdtjsca@io.mb)

és l'òrgan encarregat de la gestió de les seues dades o en el seu cas la delegada de protecció de dades

[zdd@dx.xx](mailto:vjd@dz.bi)

de la UA.

La finalitat de l'ús de les dades personals aportades serà la de gestionar la seua sol·licitud i valorar l'activitat a l'efecte de la resolució sobre la concessió de les ajudes sol·licitades. En el cas de proporcionar dades de caràcter personal d'altres persones, com poden ser la resta dels participants, haurà d'informar els titulars d'aquestes d’allò que s'estableix en aquesta clàusula, així com a obtindre el seu consentiment.

Els drets d'accés, rectificació, cancel·lació i oposició al tractament de les seues dades es podran exercitar davant el Gerent de la Universitat, presentada en les oficines de registre de la Universitat identificades en

<https://sar.ua.es/va/registro/>

o telemàticament en el Registre electrònic de la UA situat en la Seu electrònica de la Universitat accessible en

<https://seuelectronica.ua.es/va/>.

15. Recursos.

Contra les bases d'aquesta convocatòria, les persones interessades podran interposar recurs d'Alçada davant el Rector de la Universitat d'Alacant, en els termes establits en els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini d'un mes a partir de l'endemà de la seua publicació.

Alacant, 26 de febrer de 2020

Juan Llopis Taverner

Vicerector de Relacions Internacionals

Universitat d'Alacant





[Carretera Sant Vicent del Raspeig s/n  
03984 Sant Vicent del Raspeig - Alacant  
 Tel. 68 899 1461 - Fax 21 661 8233](https://www.google.es/maps/@32.867825,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12236&trk=tyah&trkInfo=tarId%4T3448669686763%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)